Sena frumsýnir hrollvekjuna Evil Dead á föstudaginn næsta , þann 3. maí í Smárabíói , Háskólabíói og Borgarbíói Akureyri , en um er að ræða endurgerð á sígildri mynd eftir Sam Raimi . Í tilkynningu frá Senu segir að beðið hafi verið eftir þessari mynd með mikilli eftirvæntingu : „ Það er óhætt að fullyrða að endurgerð þessarar sígildu hryllingsmyndar hafi verið beðið með mikilli eftirvæntingu . Ekki spillir fyrir að hún er frá þeim sömu og gerðu upprunalegu klassíkina , en framleiðendur myndarinnar eru aðalmennirnir á bak við þá fyrri ; leikstjórinn Sam Raimi og aðalleikarinn Bruce Campbell . “ Sjáðu stiklu úr myndinni hér fyrir neðan : Söguþráðurinn ætti að vera flestum aðdáendum nágenglakvikmynda kunnur . Fimm vinir á þrítugsaldri neyðast til að hírast í afskekktum kofa úti í sveit . Þegar þeir uppgötva Bók hinna dauðu , vekja þeir óafvitandi upp illa ára sem lúra í skóginum . Árarnir taka sér bólfestu í ungmennunum , hverju á fætur öðru þar til aðeins eitt þeirra stendur eftir og heyir lokabaráttu sem skilur á milli lífs og lifandi dauða . Myndin sló rækilega í gegn í USA fyrir stuttu síðan , en þar fór hún beint á toppinn og hlaut lof gagnrýnenda , sem margir hverjir vilja meina að hér sé á ferð besta hryllingsmynd síðari ára . Athugið : Myndin er bönnuð innan 18 ára og ekki fyrir viðkvæma . Leikstjóri : Fede AlvarezHandrit : Fede Alvarez og Rodo Sayagues . Byggt á handriti Sam Raimi frá 1981 . Aðahlutverk : Jane Levy , Shilouh Fernandez o.fl.Frumsýnd : 3. maí . Hvar : Smárabíó , Háskólabíó og Borgarbíó Akureyri .